**Analyse af TV nyheders dramaturgi (Opgave)**

**Vejledende spørgsmål til analyse af indslag i en nyhedsudsendelse**

* Vælg en tv-nyhedsudsendelse: udvælg heri et indslag på 2-4minutter.
* Præsenter indslaget og giv et kort resumé af indslaget.
* Gør rede for indslagets varighed og placering i nyhedsudsendelsen?
* Hvordan præsenteres indslaget?
* Hvad er indslagets fokus og hvordan kommer det frem?
* Gå i detaljer: Hvordan er indslaget vinklet og disponeret? Er nyhedstrekanten anvendt? Hvordan? Bestem indlagets ’krog’ (anledningen som jorunalisten bruger til at bringe nyheden)
* Besvares de 7 hv-spørgsmål og hvis ja, i hvilken rækkefølge?(Se dokumentet med nyhedstrekanter med mere)
* Hvem deltager som reportere og interviewpersoner? Hvorfor er netop de mon udvalgt?
* Hvilke kildetyper er anvendt?(Erfaringskilde, partskilde eller ekspertkilde?)
* Hvordan er opbygningen af indslaget også i forhold til hele programmet? Bølgemodel? Beretter-model? Lav en sekvensanalyse af det valgte indslag: oplæg, sekvens 1, sekvens 2 sekvens tre osv frem til ’nedlægget’
* Hvordan afsluttes indslaget? (Hvilken effekt har det mon?)
* Gå i detaljer med forholdet mellem tekst og billede: Hvilken type billeder supplerer speaken? Og hvad er deres funktion: Skal de fx illustrere eller dokumentere nyheden
* Analyser indslagets enkeltbilleder og den evt. brug af filmiske virkemidler. Bruges der fakta- eller fiktionskoder? Læs om[Filmiske virkemidler, fakta- og fiktionskoder.](https://textanalyse.systime.dk/index.php?id=5376)
* Diskuter indslagets vægtning af nyhedskriterierne.
* Overholdes faktakontrakten[[1]](#footnote-1)?

1. Faktakontakten er en kontakt mellem programmet og seeren om, at indholdet i programmet er faktabaseret indhold om virkeligheden. Indholdet forventes derfor at være troværdigt, korrekt og sandfærdigt. [↑](#footnote-ref-1)